SET ปิดเช้าลบ 2 จุด วิตกเศรษฐกิจโลกชะลอ-แบงก์ขึ้นดอกเบี้ย
SET ปิดเช้าลบ 2 จุด วิตกเศรษฐกิจโลกชะลอตัว-เงินเฟ้ออยู่ในระดับสูงจะกดดันให้ธนาคารกลางต่างๆ ต้องปรับขึ้นอัตราดอกเบี้ย แนวโน้มช่วงบ่ายคาดแกว่งไซด์เวย์ ให้แนวต้าน 1,580 จุด แนวรับ 1,565 จุด
SET ปิดเช้าลบ 2 จุด วิตกเศรษฐกิจโลกชะลอตัว-เงินเฟ้ออยู่ในระดับสูงจะกดดันให้ธนาคารกลางต่างๆ ต้องปรับขึ้นอัตราดอกเบี้ย แนวโน้มช่วงบ่ายคาดแกว่งไซด์เวย์ ให้แนวต้าน 1,580 จุด แนวรับ 1,565 จุด
4 ก.ค. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยในช่วงเช้าแกว่งตัวลง ด้วยมูลค่าการซื้อขายไม่มาก โดยตลาดยังมีความกังวลเกี่ยวกับการชะลอตัวของเศรษฐกิจสหรัฐฯและยุโรป ซึ่งจะมีผลกระทบต่อเศรษฐกิจโลกจะชะลอตัวตามไปด้วย
อีกทั้งประกอบกับ ปัจจัยเสี่ยงเงินเฟ้อที่อยู่ในระดับสูงจะกดดันให้ธนาคารกลางต่างๆ ต้องปรับขึ้นอัตราดอกเบี้ย ทำให้ตลาดหุ้นได้รับแรงกดดัน นักลงทุนจึงเลือกขายลดความเสี่ยงออกมา โดยเฉพาะต่างชาติยังขายหุ้นไทยออกมาต่อเนื่อง ขณะที่ตลาดหุ้นอื่นในภูมิภาคเอเชียเคลื่อนไหวบวกและลบสลับกัน
สำหรับแนวโน้มตลาดหุ้นไทยในช่วงบ่ายคาดว่าจะยังแกว่งไซด์เวย์ เนื่องจากไม่มีปัจจัยใหม่ๆ เข้ามาในช่วงนี้ และตลาดฯ รอติดตามการประกาศตัวเลขเศรษฐกิจที่สำคัญของสหรัฐฯและจีน โดยให้แนวต้าน 1,580 จุด แนวรับ 1,565 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTT มูลค่าการซื้อขาย 1,895.44 ล้านบาท ปิดที่ 34.25 บาท ลดลง 0.25 บาท
ADVANC มูลค่าการซื้อขาย 1,485.56 ล้านบาท ปิดที่ 202.00 บาท เพิ่มขึ้น 4.50 บาท
JASIF มูลค่าการซื้อขาย 1,476.52 ล้านบาท ปิดที่ 9.20 บาท ลดลง 0.30 บาท
TU มูลค่าการซื้อขาย 1,168.01 ล้านบาท ปิดที่ 15.80 บาท ลดลง 0.80 บาท
JAS มูลค่าการซื้อขาย 1,021.02 ล้านบาท ปิดที่ 3.40 บาท ลดลง 0.20 บาท